Малая Грынеўшчына

Малая Грынеўшчына або Кіркораўшчына — былы маёнтак, цяпер тэрыторыя Шумяцкага раёна Смаленскай вобласці Расіі. Размяшчаўся каля цяперашніх вёсак Бабічэўка і Студзянец. , што існаваў з сярэдзіны

Упершыню згаданы ў сярэдзіне XVII стагоддзя як шляхецкая ўласнасць у Мсціслаўскім ваяводстве Вялікага Княства Літоўскага. Належаў Грыневічам, Валовічам, Кіркорам, Асмалоўскім.

Пасля першага падзелу Рэчы Паспалітай у 1772 годзе, у складзе Надзейкавіцкай воласці Клімавіцкага павета Магілёўскай губерні Расійскай імперыі.

У XIX стагоддзі належаў Кіркорам, у гэты час яго часта называлі Кіркораўшчынай.

Маёнтак належаў да каталіцкай парафіі ў Шумячах, пазней да Мсціслаўскай і Крычаўскай парафій.

Паблізу, у суседнім маёнтку Бабылічы, які належаў Свяршчэўскім, быў касцёл да якога таксама хадзілі жыхары Малой Грынеўшчыны. Маёнтак Бабылічы таксама не захаваўся, станам на 2025 год, ёсць толькі рэшткі сядзібнага склепа і каталіцкіх могілак, у тым ліку з надмагіллямі Свяршчэўскіх.

Бліжэйшыя паселішчы — Бабічэўка, Студзянец, Надзейкавічы, Чэртаўшчына (цяпер Дружба) і Караблёва. Лес у бок Караблёва называўся Літвінаўкая.

Сядзіба ў Малой Грынеўшчыне (Кіркораўшчыне) не захавалася, мясцовасць пад палямі і лесам, часткова ў прыватным карыстанні. Пра маёнтка сведчаць толькі старыя тапонімы і ўспаміны жыхароў навакольных вёсак.

 Спасылкі 
 Radzima.net: Малая Грынеўшчына
 Radzima.net: Грынеўшчына

 Архіўныя звесткі і сямейныя запісы пра ўласнікаў маёнтка
 Гістарычныя матэрыялы аб прыходах Магілёўскай губерні

Катэгорыя:Шумяцкі раён